**POZIV ZA NOMINACIJU DUGOROČNIH PROMATRAČA U EU MISIJU PROMATRANJA IZBORA U GANI**

Europska komisija objavila je poziv za slanje **četrdeset (40) dugoročnih promatrača (LTO)** u EU misiju promatranja izbora u Gani koji bi se **trebali održati 7. prosinca 2020. (mogućnost održavanja drugog kruga 28. prosinca 2020).** Svaka država članica EU pozvana je nominirati **tri (3) kandidata** na poziciju **dugoročnih promatrača (LTO).** Planiran je dolazak u Ganu 7. studenoga 2020., a odlazak iz Gane 2. siječnja 2021.

\*Više o EU izbornim promatračkim misijama na web stranici:

<http://eeas.europa.eu/eueom/index_en.htm>

**Od kandidata se zahtijeva:**

* izvrsno znanje **engleskog jezika** (C1 razina)
* prethodno iskustvo u promatranju izbora i/ili slično relevantno iskustvo u regiji (najmanje dva (2) iskustva promatrača u izbornim promatračkim misijama EU ili u drugim međunarodnim organizacijama); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS). Država članica može predložiti i jednog kandidata na poziciju dugoročnog promatrača (LTO) bez navedenih iskustava, ali s relevantnim radnim iskustvom;
* dobro vladanje radom na računalu, poznavanje različitih programa (Microsoft Office Word, Excel, Access, Adobe Acrobat, Outlook, Android) Internet preglednici i webmail software. Poznavanje korištenja satelitskih telefona, GPS, BGAN.
* **odlično zdravstveno stanje** i spremnost na uvjete duljeg radnog vremena u zahtjevnom radnom okruženju kao i prihvaćanje težih životnih uvjeta po rasporedu u promatračkoj izbornoj misiji;
* **s obzirom na kompleksnu COVID situaciju, od kandidata se traži da se o COVID-19 rizicima konzultira s Hrvatskim zavodom za javno zdravstvo, te da se prije putovanja podvrgne PCR testu u svojoj matičnoj zemlji;**
* u slučaju promjene termina EU izborne promatračke misije potrebno je biti na raspolaganju;
* poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* prethodno iskustvo rada u zemlji ili/i regiji
* prethodno civilno iskustvo rada u međunarodnim misijama i na području praćenja stanja ljudskih prava.

**Svi prateći detalji o ovoj izbornoj promatračkoj misiji nalaze u privitku poziva.**

EK snosi sve troškove te vrši konačni izbor među nominiranim kandidatima. U obzir se uzimaju samo prijave putem službene web stranice EU:

<http://eeas.europa.eu/eueom/become-an-observer/election-roster/index_en.htm>

Ako se kandidat već registrirao, treba svakako ažurirati svoj obrazac (CV).

Kandidat šalje e-mail najavu Ministarstvu vanjskih i europskih poslova RH na sljedeću e-mail adresu: EUpromatraci@mvep.hr kojom najavljuje kandidaturu.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EU. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM u Gani je 15. listopada 2020. do 16:00 sati.**